cyanic-selkie/wikianc huggingface dataset:
Bee Gees
Bee Gees oli kuudella vuosikymmenellä toiminut brittiläis-australialainen yhtye. Yhtyeen keskeiset jäsenet olivat veljekset Barry, Maurice ja Robin Gibb, ja yhtyeen nimi on muunnos sanoista ”Brothers Gibb”. Bee Gees teki kansainvälisen läpimurtonsa 1960-luvulla pop-yhtyeenä. Heistä tuli toisen kerran suosittuja 1970-luvun diskomusiikkiajalla, etenkin elokuvan Saturday Night Fever – lauantai-illan huumaa (1977) myötä. Elokuvan soundtrack sisälsi lukuisia yhtyeen menestyskappaleita. Yhtyeen tunnetuimpia kappaleita ovat muun muassa ”Stayin’ Alive”, ”How Deep Is Your Love”, ”Night Fever”, ”Tragedy”, ”Massachusetts” ja ”Jive Talkin’”. Veljekset kirjoittivat menestyskappaleita myös muille artisteille.
Bee Geesin synty
Barry, Robin ja Maurice syntyivät Mansaarella. 1940-luvun lopulla perhe palasi isä Hugh Gibbin kotikaupunkiin Manchesteriin. Pojat alkoivat laulaa kolmiäänisesti. Heidän ensiesiintymisensä tapahtui paikallisessa elokuvateatterissa.
Vuonna 1958 Gibbin perhe muutti Redcliffeen, Australian Queenslandiin. Siellä Barry, Maurice ja Robin alkoivat esiintyä kerätäkseen taskurahaa. He herättivät paikallisen radio-DJ Bill Gatesin mielenkiinnon ja keräsivät vähitellen nimeä itselleen harmonialaulullaan ja Barryn laulunkirjoitustaidoilla. Vuonna 1960 he esiintyivät useissa televisio-ohjelmissa, ja seuraavien muutaman vuoden aikana he aloittivat esiintymiset Queenslandin rannikon lomakohteissa, vaikka olivatkin alaikäisiä.
Australialainen tähti Col Joye innostui Barryn kappaleista ja auttoi veljeksiä saamaan levytyssopimuksen Festival Recordsin kanssa vuonna 1963. Yhtyeen nimeksi tuli Bee Gees. Kolmikko julkaisi kahdesta kolmeen singleä vuodessa ja Barry kirjoitti samalla kappaleita muille australialaisille artisteille. Pieni hitti vuonna 1965 laululla "Wine and Women" avasi tien kolmikon ensimmäisen LP-levyn äänityksiin. "Barry Gibb and the Bee Gees Sing and Play 14 Barry Gibb Songs" julkaistiin, mutta se ei saavuttanut suurta menestystä. Vuonna 1966 veljekset siirtyivät Spin-levymerkille, jota johti Nat Kipner. He saivat riittävästi aikaa studiossa kehittyäkseen artisteina. Kuuden kuukauden aikana he kirjoittivat ja äänittivät materiaalia kahden albumillisen verran. Sen joukossa oli single "Spicks and Specks", josta tuli heidän ensimmäinen suuri hittinsä Australiassa vuoden 1966 lopulla. Saman nimisen LP:n julkaisusta ja singlen menestyksestä huolimatta Gibbin perhe päätti palata Britanniaan.
1960-luku Englannissa
thumb|right|250px|Bee Gees Alankomaiden televisiossa vuonna 1968. Britanniaan saapumisensa jälkeen tammikuussa 1967 Bee Geesit solmivat levytyssopimuksen Robert Stigwoodin kanssa. Yhtyeeseen lisättiin australialaiset muusikot Vince Melouney (kitara) ja entinen lapsinäyttelijä Colin Petersen (rummut). Yhtyeen ensimmäinen Britannian single oli "Spicks and Specks", joka julkaistiin Festivalin ja Polydorin välisellä sopimuksella. Sopimuksesta kerrottiin Bee Geesille samoihin aikoihin kun he lähtivät Australiasta. Pian julkaistiin heidän ensimmäinen Englannissa äänitetty singlensä New York Mining Disaster 1941 (1967), surrealistinen ja makaaberi kappale, joka päätyi Top 20:een Yhdysvalloissa ja Britanniassa. Yhtyeen kolmas albumi, "Bee Gees' First" sai hyvän vastaanoton kriitikoilta sekä yleisöltä. Albumi oli sekoitus rockia ja suurellisia balladeita kuten "To Love Somebody" sekä "I Can't See Nobody".
Single "Massachusetts" nosti trion supertähteyteen. Kappaleen sanoitus sai innoituksen Koillis-Yhdysvaltain suuresta sähkökatkosta v. 1965. Suomessa kappale nousi sijalle 14 ja se käännettiin nimellä "Muistan valon vain" ilman menestystä. Maailmanlaajuisesti single myi noin 5 miljoonaa kappaletta. Suuri menestys oli myös "Words".
Vuonna 1968 julkaistiin kaksi albumia, melko raskassoundinen "Horizontal" sekä kevyempi pop-albumi Idea. Jälkimmäinen sisälsi kaksi uutta hittiä, "I’ve Gotta Get a Message to You" ja "I Started a Joke". Vince Melouney erosi yhtyeestä 1968. Monien kriitikoiden mielestä nämä olivat yhtyeen kultaisia vuosia. Tuon ajan Bee Gees oli freakbeat rock and roll -yhtye, jolla oli vahvat soul-vaikutteet sekä usko siihen, että kaikkia musiikkityylejä tulisi sekoittaa ja luoda näin jotain uutta. Tämä kausi päättyi Odessa-nimisen albumin julkaisun jälkeen (1969). Kyseessä oli intensiivinen ja monimutkainen prog rock -albumi, jolla käytettiin orkesteria.
Tähän mennessä Barry ja Robin olivat ajautuneet yhä suurempiin erimielisyyksiin yhtyeen suunnasta. Robert Stigwood teki selväksi olevansa Barryn johtajuuden kannalla ja Robin lähti yhtyeestä. Barry, Maurice ja Petersen jatkoivat mutta myös Petersen lähti pian. Barry ja Maurice saivat hitin "Don't Forget to Remember" sekä julkaisivat LP:n Cucumber Castle joka oli heidän TV-spesiaalinsa soundtrack. Robin julkaisi sooloalbumin Robin's Reign, joka sisälsi hänen hyvin menestyneen debyyttisinglensä "Saved by the Bell". Sen enempää jäljelle jääneen Bee Gees -kokoonpanon kuin Robininkaan julkaisut eivät tehneet vaikutusta USA:ssa. Bee Gees hajosi 1969 lopulla. Vuonna 1970 kaikki kolme äänittivät sooloalbumit, joita ei koskaan julkaistu.
Veljekset palasivat yhteen vuoden 1970 loppupuoliskolla. Heidän tunteensa yhtyeen hajoamisesta olivat selvästi nähtävillä monissa sydänsuruja ja yksinäisyyttä käsittelevissä kappaleissa. He työstivät uutta pop-progressiivista rock-soundia ja nousivat Amerikan listoille kappaleilla "Lonely Days" (yhteenpaluualbumilta 2 Years On) sekä "How Can You Mend a Broken Heart" (albumilta Trafalgar). Nämä albumit menestyivät hyvin ja yhtye jatkoi menestystään top ten-hiteillä "My World" ja "Run To Me", joista jälkimmäinen oli irrotettu LP:ltä To Whom It May Concern, joka jäi vaatimattomalle huomiolle.
Yhtye tajusi jumittuneensa paikoilleen ja päätti lopettaa pitkään jatkuneen yhteistyön IBC Studios Londonin ja sen musiikillisen johtajan Bill Shepherdin kanssa. He asettautuivat Los Angelesiin ja äänittivät kaksi albumia lähestulkoon yhdellä kertaa vuoden 1972 lopulla. Albumien tyyli mukaili herkkää, tuohon aikaan suosittua singer-songwriter -tyyliä ja sisälsi paljon akustista kitaraa ja pianoa. Kun albumeista ensimmäinen, Life in a Tin Can, sekä siitä julkaistu single floppasivat, Stigwood ehdotti taukoa. Fanit jotka ovat kuulleet jälkimmäisen julkaisemattoman albumin nimeltään "The Bee Gees Album" (tunnetaan myös nimellä "A Kick in the Head") pitävät sitä näistä kahdesta albumista parempana ja ovat jatkuvasti vaatineet sen julkaisemista.
Bee Geesin USA:n levy-yhtiön, Atlantic Recordsin edustajan Ahmet Ertegünin ehdotuksesta Stigwood järjesti yhtyeelle äänityssession kuuluisan soulmusiikin tuottajan Arif Mardinin kanssa. Ensimmäinen yhteistyöstä syntynyt LP "Mr Natural" on rock-vaikutteisin albumi jonka Bee Gees on koskaan tehnyt. Se ei herättänyt suurempaa kiinnostusta ja Mardin rohkaisi ryhmää työstämään soul-tyyliä, jota he aina olivat rakastaneet, mutta jota he olivat ujostelleet esittää.
Veljekset pyrkivät muodostamaan oikean yhtyeen, joka voisi esiintyä niin lavalla kuin studiossakin. Ykköskitaristi Alan Kendall oli tullut mukaan vuonna 1971. Ennen "Mr Natural" -albumia hänen osuutensa oli pieni. Albumia varten he ottivat mukaan myös rumpali Dennis Bryonin, ja albumin jälkeen yhtyeeseen lisättiin Strawbsin entinen kosketinsoittaja Blue Weaver. Kokoonpanosta tuli 70-luvun lopun klassinen "Bee Gees Band". Maurice, joka aiemmilla äänitteillä oli soittanut pianoa, kitaraa, urkuja, mellotronia ja bassoa sekä eksoottisempia soittimia kuten mandoliinia ja syntetisaattoria, keskittyi nyt bassoon.
Eric Clapton ehdotti levyn työstämistä Criteria Studioilla, missä hän oli juuri levyttänyt 461 Ocean Boulevardin. Bee Gees meni studioon vuoden 1975 alussa. He tekivät edelleen balladeja, mutta noin viikon kuluttua he noudattivat Mardinin ja Stigwoodin neuvoja ja loivat nopeatempoisempia lauluja kuten "Jive Talkin'" ja "Nights on Broadway", jonka loppupuolen taustalaulussa kuullaan Barryn ensimmäisiä falsetti-kokeiluja. Yhtye piti uudesta soundistaan. Myös suuri yleisö huomasi uuden tyylin ja Main Course-LP sijoittui hyvin listoilla.
Toll
Toll, toll tai Tõll voi tarkoittaa ainakin seuraavia asioita:
Bee Gees
1960-luku Englannissa
Sekä "Jive Talkin'" että "You should be dancing" olivat myöhemmin mukana "Saturday Night Fever" soundtrackilla ja elokuvassa.
1970-luku ja lauantai-illan huuma
Live-albumin tehtyään yhtyeen jäsenet päättivät yhdessä osallistua pian julkaistavan elokuvan, Saturday Night Feverin, soundtrackin tekoon. Albumi rikkoi monia soundtrackien myyntiennätyksiä, ja neljä Bee Gees -hittiä ("Stayin' Alive", "How Deep Is Your Love", "More Than a Woman", ja "Night Fever") sijoittuivat ykköseksi ja aloittivat diskomusiikin kulta-ajan. He kirjoittivat myös kappaleen "If I Can't Have You", jonka Yvonne Elliman lauloi listaykköseksi. Saturday Night Feverin suosio oli niin suurta, että kaksi eri versiota kappaleesta "More Than A Woman", yksi Bee Geesiltä ja toinen Tavaresilta, nousivat listoille samoihin aikoihin. Saturday Night Fever -albumi on sittemmin myynyt yli 30 miljoonaa maailmanlaajuisesti ja on kaikkien aikojen myydyin soundtrack. Bee Geesistä tuli suositumpi kuin koskaan, he myivät jopa enemmän kuin Beatles. Näihin aikoihin Barry ja Robin kirjoittivat "Emotion"-kappaleen vanhalle ystävälleen, Samantha Sangille, joka teki siitä top 10 -hitin. Bee Gees lauloi kappaleen taustalla. Vuotta myöhemmin Barry kirjoitti Broadway-musikaaliin perustuvan elokuvan Grease nimikkobiisin, jonka Frankie Valli esitti. Bee Geesin jäsenet esiintyivät myös vuoden 1978 elokuvassa Kersantti Pippuri, joka perustuu The Beatlesin klassikkoalbumiin Sgt. Pepper’s Lonely Hearts Club Band.
Neljäs Gibbin veljeksistä, nuorin veli Andy Gibb, keräsi myös suurta suosiota julkaistessaan dance-albumeita. Diskon suosio hiipui kuitenkin nopeasti ja 1970-luvun loppuessa nousi laaja anti-Bee Gees -liike. Yhtye sai silti aikaan vielä yhden "Saturday Night Feveriä" seuranneen moninkertaista platinaa myyneen albumin, Spirits Having Flown. Se merkitsi etääntymistä pois diskorytmeistä ja toi yhtyeelle kolme Top 10 -hittiä: "Tragedy," "Too Much Heaven" (alun perin kirjoitettu John Travoltan elokuvaa "Moment By Moment" varten mutta ei kuitenkaan käytetty) ja "Love You Inside Out". Levytyssessioiden välissä yhtye nauhoitti "Desire"-biisin, jossa Andy laulaa pääosuudet; single sijoittui neljänneksi Andy Gibb -julkaisuna.
Bee Geesin onni nousi ja laski diskokuplan myötä. Vastaisku diskoa vastaan syöksi suurelta osin yhtyeen Amerikan-uran laskuun; kevään 1979 jälkeen yhtye sai enää kaksi pienehköä top 40 -hittiä ja yhden top 10 -hitin vuoden 1989 comebackilla "One". Heidän kansainvälinen suosionsa kärsi kuitenkin vähemmän vahinkoa; vuosien 1987 ja 1998 välillä yhtye sai vielä viisi top 5 -hittiä Britanniassa.
1980- ja 1990-luvut
Vuosikymmenen vaihtuessa yhtyeen jäsenet siirtyivät soolourille. Barry julkaisi sooloprojektin nimeltä Now Voyager. Albumi nousi sijalle 72 US Billboard 200 -listalla, ja sen ensimmäinen single "Shine, Shine" nousi Billboard Hot 100 -listan sijalle 37. Robin yritti soolouraa How Old Are Youlla. Juliet ja Another Lonely Night in New York tuottivat kaksi hittiä Euroopassa, mutta pettymyksen Amerikassa. Robin yritti uudestaan Walls Have Eyesilla. Se oli myös pettymys. Veljekset tuottivat sen jälkeen musiikkia Barbra Streisandille, Diana Rossille ja Dionne Warwickille, jotka kaikki tekivät Bee Gees -covereita. Yhtye lauloi usean kappaleen taustalla. Veljekset työskentelivät myös Kenny Rogersin kanssa. He kirjoittivat ja tuottivat Rogersin albumin Eyes that See in the Dark. Siltä tuli suuri hitti "Islands In The Stream" - duetto Rogersin ja Dolly Partonin välillä. Kun lasketaan yhteen muille artisteille kirjoitetut kappaleet, Barry Gibb oli siihen mennessä kirjoittanut ja tuottanut 14 listaykköstä. Bee Gees menestyi kirjoittaessaan lauluja muille artisteille mutta heidän omat levytyksensä eivät enää olleet yhtä suosittuja kuin ennen.
Bee Gees esiintyi 14. marraskuuta 1997 "One Night Only" -nimisessä live-konsertissa Las Vegasissa. Albumi One Night Only, joka julkaistiin vuotta myöhemmin, myi 5 miljoonaa kappaletta maailmanlaajuisesti.
Doomsday Machine (kappale)
Doomsday Machine on ruotsalaisen melodisen death metallin yhtyeen Arch Enemyn single, joka julkaistiin vuoden 2005 helmikuussa levymerkillä Century Media Records.
Bee Gees
Uusi vuosituhat
Vuonna 2000 Bee Gees julkaisi viimeisen yhteisen albumin, This Is Where I Came In. Albumi antoi jokaiselle mahdollisuuden kirjoittaa omalla tavallaan ja levyttää kappaleet yhdessä. Esimerkiksi Mauricen säveltämiä olivat Beatlesien inspiroimat "Man In The Middle" ja "Walking On Air", kun taas Robin kirjoitti "Deja Vu", "Promise The Earth", ja "Embrace", ja Barry "Loose Talk Costs Lives", "Technicolour Dreams" ja "Voice In The Wilderness". Muut sävellykset ja sanoitukset olivat yhteistyötä. Heidän viimeinen live-esiintymisensä yhdessä oli erikoisohjelmassa A&E:llä nimeltä Live By Request. Maurice Gibb, joka oli ollut yhtyeen sovittaja viimeisten vuosien ajan, kuoli 12. tammikuuta 2003 kiertyneen suolen aiheuttamiin komplikaatioihin. Pian sen jälkeen muut veljet ilmoittivat, että he aikoivat jatkaa laulujen kirjoittamista ja esiintymistä, mutta eivät olleet varmoja käyttäisivätkö he enää nimeä "The Bee Gees". Tammikuussa 2005 Barry ja Robin levyttivät useiden tunnettujen rock-artistien kanssa "Grief Never Grows Old" -nimisen virallisen tsunami-avun levyn katastrofin hätäapujärjestön hyväksi. Robin Gibb kuoli syöpään ja sen aiheuttamiin komplikaatioihin toukokuussa 2012.
Palkintoja ja menestystä
Bee Gees on myynyt yli 110 miljoonaa levyä maailmanlaajuisesti. Heidän laulujaan ovat levyttäneet muun muassa Elvis Presley, Otis Redding ja uudemmat artistit kuten Steps ja Destiny's Child. Lauluja, joita Gibbin veljekset ovat kirjoittaneet mutta jotka ovat tunnetumpia muiden esittäminä ovat "If I Can't Have You" (Yvonne Elliman ja Kim Wilde), "Buried Treasure" (Kenny Rogers), "Love Me" (Yvonne Elliman), "Chain Reaction" (Diana Ross ja Steps), "Emotion" (Samantha Sang), "Woman in love", "Guilty" (Barbra Streisand ja myöhemmin Human Nature sekä Guy Sebastian nimellä "Guilty (One In A Million) vuonna 2004), "Heartbreaker" (Dionne Warwick) ja "Islands in the Stream" (Kenny Rogers ja Dolly Parton). Wyclef Jean sämpläsi "Stayin' Alive"-hittiä rap-kappaleeseen "We Trying To Stay Alive". Take That julkaisi "How Deep is Your Love?"-kappaleen ja Steps hitin "Tragedy". N-Trance teki "Stayin' Alive" - kappaleesta omana sovituksenaan suuren hitin.
Bee Geesillä oli yhdeksän ykköshittiä Yhdysvalloissa Billboardin listoilla vuosina 1971–1979. Heidän kovin listasaavutuksensa USA:ssa tapahtui maaliskuussa 1978, kun neljä viidestä korkeimmin sijoittuneesta kappaleesta oli Gibbien kirjoittamia: omat esitykset "Night Fever" ja "Stayin' Alive" ykkösenä ja kakkosena, Samantha Sangin "Emotion" kolmosena ja Andy Gibbin "Love is Thicker Than Water" viidentenä. Tämä oli kaikkein lähinnä Beatlesien saavutusta huhtikuussa 1964, jolloin kaikki viisi korkeimmin sijoittunutta kappaletta olivat heidän esittämiään (neljä heidän itsensä kirjoittamia ja cover-versio Isley Brothersin "Twist and Shout"-kappaleesta). Vuoden 1977 viimeisestä viikosta elokuuhun 1978 Gibbien kirjoittamat kappaleet olivat ykkösenä 25 viikkona 32 viikosta, joihin kuuluu neljä peräkkäistä listaykköstä: "Stayin' Alive," "Love is Thicker Than Water," "Night Fever," ja "If I Can't Have You."
Yhtye pääsi myös Vocal Group Hall of Fameen vuonna 2001. Vuonna 2002 Bee Geesin jäsenet saivat nimitykset CBE (Commander of the British Empire) Ison-Britannian Uuden vuoden kunnialistalla. Robin ja Barry vastaanottivat palkintonsa toukokuussa 2004, ja Mauricen poika Adam otti palkinnot vastaan kuolleen isänsä puolesta.
Dokumenttielokuva
Frank Marshall: The Bee Gees: How Can You Mend a Broken Heart (2020). 111 minuuttia.
Jääkiekon alle 18-vuotiaiden maailmanmestaruuskilpailut 2022
Jääkiekon alle 18-vuotiaiden maailmanmestaruuskilpailut 2022 olivat 24. jääkiekon alle 18-vuotiaiden maailmanmestaruuskilpailut. Turnaus pelattiin Saksassa Kaufbeurenin ja Landshutin kaupungeissa. Turnaus alkoi 23. huhtikuuta ja päättyi loppuotteluun 1. toukokuuta 2022. Venäjän hyökkäys Ukrainaan sai Kansainvälisen Jääkiekkoliiton kieltämään Venäjän ja Valko-Venäjän osallistumisen näihin arvokisoihin. Kiellon johdosta turnauksessa pelasi kahdeksan joukkuetta tavallisen kymmenen sijaan. Tästä syystä myös ensimmäistä kertaa kisojen historiassa kaikki joukkueet etenivät pudotuspeleihin.
Ruotsi sai historiansa toisen kultamitalin voittamalla loppuottelussa Yhdysvallat 6–4. Yhdysvallat oli turnauksessa varsin ylivoimainen ennen loppuottelua, ja heidän finaalitappiotaan pidettiin yllätyksenä. Suomi sai kisoista pronssia voittamalla pronssiottelussa Tšekin maalein 4–1. Hallitseva maailmanmestari Kanada koki pettymyksen jäätyään mitalipelien ulkopuolelle, ja isäntämaa Saksa jäi turnauksen viimeiseksi.
Ruotsin Jonathan Lekkerimäki voitti turnauksen pistepörssin 15 tehopisteellä, ja Tšekin Jiří Kulich oli turnauksen MVP ja paras maalintekijä yhdeksällä maalilla.
Yorkin yliopisto (Kanada)
Yorkin yliopisto on Ontarion provinssin pääkaupungissa Torontossa toimiva vuonna 1959 perustettu Kanadan kolmanneksi suurin korkeakoulu. Yorkin yliopiston rehtorina toimii egyptiläissyntyinen Mamdouh Shoukri ja kanslerina entinen Kanadan korkeimman oikeuden jäsen (1989–1999) Peter Cory.
Yorkin yliopisto on kasvattanut useita maan eturivin lakimiehiä, poliitikoita, yritysjohtajia, avaruustutkijoita ja taiteilijoita. Yliopistossa on noin 50 000 opiskelijaa ja 7 000 työntekijää sekä maailmanlaajuisesti noin 200 000 alumnia (entistä opiskelijaa).
Yorkin yliopistolla on useita yhteisiä koulutusohjelmia muun muassa New Yorkin sekä Northwestern-yliopiston kanssa. Yliopiston erikoisuutena on tiivis yhteistyö Kanadan avaruusohjelman kanssa, ja lisäksi sen tekniikan tiedekunta on suunnitellut useita avaruustutkimusinstrumentteja ja sovellutuksia, joita NASA käyttää.
Organisaatio
thumb|250px|Näkymä yliopistokampuksen keskellä sijaitsevasta Vari Hall -rakennuksesta. Yorkin yliopistossa on 11 tiedekuntaa ja 24 tutkimusyksikköä.
Raphael (sarjakuvahahmo)
Luonne
Raphaelia pidetään aggressiivisena, huonotuulisena, synkkämielisenä ja kapinallisena. Hän käyttäytyy usein epäsosiaalisesti. Raphael on kuitenkin nelikon teknisesti vahvin ja paras taistelija, mutta usein pilaa kykynsä liiallisella äkkipikaisuudellaan. Hänellä on myös usein riitaa Leonardon kanssa, koska he ovat veljeksistä vanhimmat ja kilpailevat johtajuudesta. Hän myös ärsyyntyy useasti nuorimpaan veljeensä Michelangeloon. Hän ei ole kuitenkaan leppymätön tai pohjimmiltaan vihamielinen veljilleen, vaan oikeasti välittää veljistään ja on hyvin suojeleva heitä kohtaan. Raphael voi toimia sekä sankarina että konnana. Hän on veljeksistä toiseksi vanhin.
Sarjakuva
Miragen alkuperäisissä sarjakuvissa Raphael oli väkivaltaisin kilpikonnista, ja hänellä oli taipumuksena raivostua ajoittain. Raphael saattoi myös lähteä mitään sanomatta takaa-ajamaan roistoa omin päin, mitä hän kuitenkin katuu jälkeenpäin. Raphaelilla on huumorintajua, joka osoittautui enemmän kyyniseksi ja sarkastiseksi. Ajan mittaan Raphaelin asenne alkoi kuitenkin pehmetä, eikä hän enää kovin usein kyseenalaistanut Leonardon johtajuutta. Raphaelin tunnistaa punaisesta naamiosta. Alkuaikojen Raphael oli luonteeltaan hyvin äkkipikainen ja riidanhaluinen sekä ajattelematon, mikä saattoi hänet jatkuvasti erilaisiin vaikeuksiin. Kuten Aku Ankka, Raphael voi toimia sekä tarinan sankarina että konnana.
Mestari Tikku opetti Raphaelin, kuten muutkin Turtlesit, yhtä tehtävää varten - kostamaan Tikun isännän Hamato Yoshin kuoleman. He onnistuivat tehtävässään, kun Donatello tappoi Silppurin Kranaatilla. Sittemmin Tikku antoi heille vapaat kädet, sillä heille asetettu tehtävä oli suoritettu. Tikku kuitenkin katosi, ja Raphael yhdessä muiden Turtlesien kanssa löysivät johtolankoja seuraamalla tiensä erääseen rakennukseen, jossa he joutuivat vahingossa teleportaamisen myötä D'Hoonib-planeetalle, jossa Turtlesit tapasivat Fugitoidin. He päättivät auttaa Liittovaltion ja Triceratonien jahtaamaa robottia. Turtlesit yrittivät paeta molempien joukkoja samalla tuskaillen vieraalle planeetalle joutumistaan, ja sitä, etteivät tienneet miten pääsisivät takaisin kotiplaneetalleen Maahan.
Triceratonit onnistuivat lopulta ampumaan heidän pakoaluksensa alas ja saivat siepattua Fugitoidin. Turtlesit seurasivat sieppaajia heidän bunkkeriinsa, joka osoittautui avaruusalukseksi. Alus vei heidät eräälle asteroidille, jonne oli rakennettu Triceratonien yhteiskunta. Alus laskeutui Rebublic Centraliin, jossa sotilaat veivät Fugitoidin heidän johtajalleen Zanramonille. Pian sotilaat ilmoittivat löytäneensä neljä tunkeilijaa, jotka olivat kuolla happikatoon. Fugitoidi tunnisti heidät ystävikseen, jolloin Zanramon käski viedä heidät vankilaan. Seuraavana päivänä Turtlesit joutuvat osallistumaan gladiaattoriturnaukseen, jossa he joutuivat taistelemaan neljää Triceratonia Mixx Troloa, Xoite Damazia, Daz Ublemia ja Monza Ramia vastaan. Taisaisen kamppailun päätteeksi he loikkasivat Michelangelon avustuksella areenan yllä lentävään alukseen, jolla he syöksyivät kohti Zanramonin katsomoaitiota ja ottivat hänet panttivangiksi. Turtlesit pakottivat Zanramonin kertomaan nopeimman reitin ulos. Zanramon johdatti Turtlesit ansaan, mutta joutui ammutuksi. Samassa Tricetonien sotilaat piirittivät Turtlesit ja Fugitoidin, mutta samassa he teleportautuivat takaisin Maahan ja Utromien rakennukseen, josta he alun perin joutuivat siirretyksi toiselle planeetalle.
Pian kaikki heräävät ja Triceratonit huomaavat olevansa tuntemattomassa paikassa ja ryhtyvät vastarintaan nähdessään Utromit metallisten ihmiskehojen sisällä. Utromit kuitenkin onnistuvat kukistamaan taistelun päätteeksi paikalle teleportauksen myötä saapuneet Triceratonien sotilaat. Samassa Tikku ilmaantuu Turtlesien iloksi paikalle ja kertoo tarinansa kuinka hän päätyi rakennukseen. Pian sen jälkeen Yhdysvaltain armeija tunkeutuu Utromien rakennuksen sisälle, sen noustessa uutisiin suuren valosäteen vuoksi. Utromit halusivat pelastaa Turtlesit korjaamalla rikki menneen siirtymälaitteen ohjauspaneelin. Korjauksen valmistuttua kaikki Utromit ja Turtlesit menivät siirtymälaitteeseen, joka vei heidät takaisin turvaan Aprilin luokse. Armeijan joukot pääsivät muutaman käytävän läpi, kunnes he rakennuksen itsetuhovaroituksen kuultuaan perääntyivät.
Image Comics
Image jatkoi Miragen sarjakuvien tarinaa, jossa Raphaelin naama haavoittui räjähdyksessä. Tapauksen jälkeen hän piti Casey Jonesin naamiota pitkän aikaa, kunnes päätti käyttää vain silmälappua. Raphael käytti myös jonkun aikaa Silppurin haarniskaa yrittäessään hallita mafiaa psykologisesti. Hän sattui vahingossa kävelemään jalkaklaanin ja mafian väliseen ristituleen, jotka jahtasivat Raphaelia Silppurin vanhaan pajaan. Paikalla hän takoi uudenlaisen Silppurin haarniskan, jonka avulla Raphael esitti olevansa heidän vanha arkkivihollisensa. Hän onnistui voittamaan molemmat ryhmät ja sai hetken aikaa johtaa jalkaklaania.
Archie Comics
Archie Comics sovelsi 1980-luvun animaatiosarjan sarjakuvaansa ja esitteli Raphaelin, joka oli luonteeltaan hyvin samankaltainen kuin animaatiossa. Hänellä oli hetkellisesti salainen alter ego, ja hän pukeutui ihonmyötäiseen, mustaan asuun. Samaan aikaan Raphaelilla oli antropomorfinen tyttöystävä, joka oli myös ninja.
IDW
Vuonna 2011 uudistetuissa Turtles-sarjakuvissa Raphael oli yksi neljästä koe-eläimestä Baxter Stockmanin johtamassa biotekniikkayhtiössä. Hänen ja kolmen muun kilpikonnan oli tarkoituksena olla ensimmäiset supersotilasprojektin kokeilut. April nimesi hänet, hänen vielä akvaariossa ollessaan, Raphaeliksi. He joutuivat ryöstettäväksi mönjän ohella. Tikku seurasi ryöstäjiä ja puri naamaan yhtä heistä, joka pudotti kilpikonnat sisältävän säkin kadulle. Paikalle saapunut kissa yritti viedä Raphaelin, jonka Tikku onnistui pelastamaan. Hän putosi kadulle. Pian kuitenkin ryöstäjät saapuivat hakemaan säkkiä, mutta Tikku onnistui raahaamaan sen hampaillaan viemäriin, jossa loput kilpikonnista selviytyivät ja muuttuivat mönjän myötä eläinhybrideiksi. Kahdeksantoista kuukautta myöhemmin Raphael oli kuljeksinut kadulla muistamatta menneisyydestään mitään. Eräänä iltana hän sattui kuulemaan huutoa talosta, jossa oli menossa tappelu. Paikalle saapuessaan Raphael pelasti Casey Jonesin humalassa olleelta isältään, joka oli lyönyt poikaansa. Kaksikko ystävystyi ja lähti yhdessä kiertelemään New Yorkin kaduilla taistellen roistoja vastaan ja tutustuen enemmän toisiinsa.
Animaatio
thumb|right|Raphael 1980-luvun animaatiosarjassa [[Turtles – mutanttikilpikonnat.]] thumb|220px|Raphael vuoden 2003 Turtles-sarjassa. Raphael on sarjakuvan lisäksi esiintynyt animaatioissa, joissa hänestä on tehty kahdenlaisia versioita.
Turtles – mutanttikilpikonnat
Raphaelin ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen ääninäyttelijänään toimi Rob Paulsen, lukuun ottamatta sarjan viimeistä kautta, jossa Paulsenin korvasi Michael Gough. Suomeksi dubatuissa versioissa häntä näytteli Tom Wentzel. Raphaelin luonne muutettiin sarjakuvien vihaisesta ja huonotuulisesta hahmosta sarkastiseen viisastelijaan. Hän ja Michelangelo olivat sarjan viihdyttäjät, ja usein Raphael myös kertoi vitsejä Michelangelosta. Myös Raphaelin ystävyyssuhde muihin kilpikonniin oli erilainen sarjakuvaan nähden, sillä hän harvemmin kinasteli heidän kanssaan, eikä myöskään yrittänyt kilpailla Leonardon kanssa johtajuudesta.
Teini-ikäiset mutanttininjakilpikonnat (2003)
Raphaelin toinen uudelleenkäynnistys animaatioversio syntyi vuoden 2003 Teini-ikäiset mutanttininjakilpikonnat -animaatiossa, jossa hänen ääninäyttelijänään toimi Frank Frankson, suomenkielisessä versiossa kausilla 1-2 Pauli Virta ja myöhemmin kausilla 3-7 Pasi Ruohonen. Hahmo oli synkkä, äkäinen ja sarkastinen, mutta ei yhtä väkivaltainen, kuin alkuperäisissä sarjakuvissa. Hän oli kuitenkin yleensä se, joka ensimmäisenä menettää hermonsa taistelun aikana ja usein hakeutuu taisteluihin, joissa hän on altavastaajana. Raphael puhuu Brooklynin murteella, jota käytettiin ensi kerran 1990-luvun elokuvissa. Hän riitelee usein Leonardon ja Michelangelon kanssa, vaikka he ovat veljeksiä. Michelangelo saa usein Raphaelin ärsyyntymään ärsyttämällä häntä tahallaan. Leonardo puolestaan käy Raphaelin hermoille, koska tämä on katkera Mestari Tikun valitessa Leonardon johtajaksi. Molemmat kilpailivat johtajuudesta, koska he olivat veljesnelikon vanhimmat. Raphael myös oletti johtajan olevan paras ja rohkein taistelija. Casey Jonesin on usein mainittu olevan hänen paras kaverinsa, sillä molemmat ovat osittain samankaltaisia, kun he suuttuvat.
Kun Leonardo haavoittuu vakavasti, Raphael, Michelangelo, Donatello, Tikku, April ja Casey vievät tämän toipumaan Caseyn isoäidin vanhalle tilalle. Raphael yritti pitää tunteensa kurissa sanoen, ettei tätä haittaisi vaikka Leonardo kuolisi. Tästä huolimatta Raphael antoi kyynelten virrata ja muisteli, kuinka hän ja Leonardo olivat nuorina törmänneet viemärialligaattoriin, jonka kimppuun Raphael oli suin päin käynyt. Leonardo oli pelastanut tämän painamalla alligaattorin unipistettä ja peto oli nukahtanut.
Teini-ikäiset mutanttininjakilpikonnat (2012)
Raphael esiintyi vuoden 2012 Teini-ikäiset mutanttininjakilpikonnat -sarjassa, jossa hahmon äänenä on Sean Astin. Suomenkielisenä äänenä Henri Piispanen. Raphael käyttää aseinaan kahta saita. Hän on Turtles nelikon kovin harjoittelija, mutta äkkipikaisin, jonka vuoksi hän aiheuttaa ongelmia tehtävien aikana. Hänen lemmikkikilpikonnansa Spike on ainut, jota kohtaan hän näyttää tunteellisemman puolensa. Mutta toisella kaudella Spike mutatoituu Slashiksi ja yrittää saada Raphaelin elämään siinä uskossa, että äkkipikaisuus ja aggressiviisuus olisivat tälle ainoat oikeat voimavarat. Slash myös halveksi Raphaelin veljiä ja ystäviä, mutta Raphael vastusti hänen aikeitaan tuhota nämä.
Teini-ikäiset mutanttininjakilpikonnat
Ensimmäisessä vuonna 1990 julkaistussa elokuvassa Raphael puhuu kovismaisella New Yorkin alemman itäisen puolen aksentilla, jonka tapaista murretta on käytetty myöhemmissä sarjoissa ja elokuvissa. Hänellä oli hyvin paljon samanlaisia piirteitä kuin sarjakuvissa, kuten äkkipikaisuus, rumat puheet, sekä useat verbaaliset riidanhaastot Leonardon kanssa. Raphael on myös elokuvassa ensimmäinen, joka tapaa ihmisliittolaiset April O'Nealin ja Casey Jonesin; Caseyn hän tapaa haastaessaan riitaa tämän käyttäydyttyä yliaggresiivisesti käsilaukkuvarkaiden kanssa, ja Aprilin pelastaessaan tämän Jalkaklaanin väijytykseltä. Elokuvan puolessavälissä hän loukkaantuu pahasti jouduttuaan Jalkaklaanin väijyttämäksi, mikä puolestaan tapahtui sarjakuvissa Leonardolle. Tämän myötä Raphael on hetken aikaa poissa, kunnes palaa elokuvan loppuun taistelemaan Silppuria vastaan muiden Turtlesien kanssa. Raphael oli myös ensimmäinen, joka laski aseensa Silppurin käskystä pelastaakseen Leonardon, osoittaen perheensä olevan etusijalla. Hahmon äänenä toimi Josh Pais.
TMNT
Neljännessä elokuvassa Raphael on turhautunut ja käyttäytyy liian aggressiivisesti toimiessaan öisin "Yövalvoja"-nimisenä antisankarina, kun Leonardo oli vuosia sitten matkannut Tikun käskystä harjoittelemaan Etelä-Amerikkaan. Palatessaan takaisin Leonardo tapaa myöhemmin illalla Yövalvojan, mutta ei tiedä sen olevan Raphael. Kaksikko tappelee hetken keskenään, kunnes Leonardo lyö Raphaelia kypärään, joka lentää tämän päästä. Leonardon huomatessa tämän, hän alkaa saarnata Raphaelille, joka hermostuu entistä enemmän ja purkaa raivonsa tappeluun Leonardoa vastaan. Hän saa Leonardon kumoon ja on juuri iskemässä veljeään sailla naamaan, kun huomaa Leonardon tuijotuksen ja tajuaa olleensa raivon vallassa. Raphael päättää juosta paikalta pois, jolloin muinaiset sotakenraalit sieppaavat Leonardon mukaansa. Hän yrittää pelastaa veljensä, mutta ei ehdi sieppaajien perään, näiden paetessa pakoautolla. Raphael palaa kotiin järkyttyneenä ja kertoo tapahtuneen Mestari Tikulle. Hän myöntää samalla Tikulle olleensa kateellinen Leonardolle, koska oletti tämän olevan Tikun suosikki. Tikku kuitenkin kertoo Raphaelille, että hän pitää kaikkia lapsiaan suosikkeina, vaikka senseinä Tikku on pitänyt Leonardoa parhaana. Tikku kertoo Raphaelille tämän omaavan myös hyviä johtajan ominaisuuksia, kuten intohimoa, vahvuutta ja uskollisuutta, mutta useiden raivon puuskien vuoksi häntä ei ole kelpuutettu johtajaksi.
Lopuksi Raphael johdattaa yhdessä Donatellon, Michelangelon, Tikun, Aprilin ja Caseyn kanssa Leonardon pelastusryhmää taistellen itsensä läpi useiden ninjojen ja sotakenraalien. Raphael myös hyväksyy Leonardon johtajuuden vapauttaessaan veljensä vankeudesta. Raphaelin äänenä toimi Nolan North. Suomenkielisessä versiossa hänen äänenään oli jo vuoden 2003 animaatiosarjasta tuttu Pasi Ruohonen.
Teenage Mutant Ninja Turtles (2014)
Vuoden 2014 Teenage Mutant Ninja Turtles -elokuvassa Raphael on ryhmänsä äkkipikaisin, isokokoisin ja toiseksi vanhin kilpikonna. Hän käyttää aseinaan kahta saita. Raphael oli yksi tohtori O'Neilin ja Eric Sacksin koe-eläimistä, kun kaksikko yritti luoda jotain mullistavaa. Tulipalon sattuessa April pelasti kaikki koe-eläimet ja jätti heidät viemäriin, jossa he mutatoituivat ja saivat ihmismäisiä piirteitä. Tikku opetti kaikille ninjitsua ja antoi Raphaelille aseiksi sait, koska ne kuvastavat hänen äkkipikaista ja kärkästä luonnetta. New Yorkin joutuessa Jalkaklaanin rikollisaallon uhriksi ja Silppurin noustua esille katalalla juonellaan, nousivat Turtlet Leonardon johdolla pysäyttämään heidän pahat aikeensa. Hahmoa näytteli motion capturena Alan Ritchson, joka vastasi myös hahmon äänestä.
Pro A
Pro A voi tarkoittaa seuraavia urheilusarjoja:
Mesopotamia (täsmennyssivu)
Mesopotamia voi tarkoittaa seuraavia asioita:
K3 (animaatiosarja)
K3 (, "K3:n seikkailut", ) on ranskalais-belgialainen animaatiosarja, joka perustuu K3 nais-popyhtyeeseen.
Eteisvahtimestari
pienoiskuva|Eteisvahtimestari [[berliiniläisessä Ohio-Barissa vuonna 1948.]] Eteisvahtimestari on henkilö, joka valvoo työkseen esimerkiksi ravintolan tai muun tilan sisäänkäyntiä. Ammatin muita nimityksiä ovat esimerkiksi eteisvahti ja ovivahti. Kaikki näillä nimillä tunnetut ammattinimitykset luokitellaan Suomen lain mukaan järjestyksenvalvojiksi. Myös eteisvahtimestaria tarkoittava sana portieeri juontuu ranskan sanasta portier. Tästä on tullut suomen puhekieleen ja pitkälti myös yleiskieleen sana portsari ja siitä lyhennetty slangimuoto poke.
Usein eteisvahtimestarin työhön liittyy sisään päästettävien asiakkaiden valitseminen esimerkiksi pukeutumisen, päihtymystilan tai käytöksen perusteella. Eteisvahtimestarit myös poistavat häiritsevästi käyttäytyviä asiakkaita yrityksen tiloista.
Rajamäen terveysasema
Rajamäen terveysasema on uusimaalaisen Nurmijärven kunnan Rajamäen taajamassa sijaitseva julkisen palvelun terveysasema. Se on vuodesta 2019 lähtien toiminut osana kuuden kunnan yhteistä Keski-Uudenmaan sote-kuntayhtymää (Keusote). Terveysasema palvelee maanantaista torstaihin kello 8-16 ja perjantaisin sekä arkipyhien aattoina kello 8-15.
Mies, joka ei osannut sanoa ei
Mies, joka ei osannut sanoa ei on Risto Jarvan vuonna 1975 ohjaama elokuva, jonka pääosassa näyttelee Antti Litja. Muissa rooleissa esiintyivät muun muassa Kirsti Wallasvaara, Matti Ruohola, Vivi-Ann Sjögren ja Sina Kujansuu.
Ready Player One (elokuva)
Vuonna 2045 ihmiset pakenevat todellisuutta silloin tällöin virtuaalitodellisuuteen nimeltä OASIS, joka on sekoitus moninpeliverkkoroolipeliä ja virtuaalista yhteiskuntaa. Sen omistajan kuoltua Wade Watts löytää yhden monista johtolangoista, joilla etsiä pääsiäismunan, jonka löytäjä saa OASISin hallinnan itselleen. Hän ja joukko muita pelaajia tekevät myös parhaansa estääkseen yhtiötä nimeltä IOI löytämästä sitä ennen heitä.
Mies, joka ei osannut sanoa ei
Juoni tiivistettynä
Pastori Aimo Niemi (Antti Litja) palaa Yhdysvalloista takaisin Helsinkiin "Kivimäkeen", omille kotikonnuilleen. Siellä hän tapaa nuoruutensa parhaan ystävän kauppias Kauko "Kake" Aaltosen (Matti Ruohola), nuoruutensa ensirakkauden Anna Aaltosen (Vivi-Ann Sjögren) sekä Kaken ja Annan pojan, Petterin (Kalle Ruohola). Milla Kurki (Kirsti Wallasvaara) on monesti joutunut pettymään miesten suhteen, ja hän tahtoisikin kovasti löytää oikean rakkauden.
Kivimäki, jota elokuvassa esittää Puu-Vallila, on purku-uhan alla, ja tilalle aiotaan rakentaa betoninen kerrostaloalue. Puu-Vallila olikin tuohon aikaan, 1970-luvulla elokuvan esittämällä tavalla uhattuna.
Rajamäen terveysasema
Rajamäen terveysasemalla ei ole kiirevastaanottoa (päivystys). Sen sijaan esimerkiksi Nurmijärven kirkonkylän terveysassemalla (Sairaalantie 2, Nurmijärvi) on päivystysvastaanotto päivittäin kello 8-18. Lisäksi ymäpärivuorokautisesti palvelee Hyvinkään sairaalan päivystys (eli Hyvinkään Akuutti, osoitteessa Sairaalakatu 1, Hyvinkää).
Ready Player One (elokuva)
Ready Player One sai maailmanensi-iltansa Texasissa South by Southwest -tapahtumassa 11. maaliskuuta 2018. Elokuvateattereihin se ilmestyi Suomessa 28. maaliskuuta 2018 ja Yhdysvalloissa 29. maaliskuuta 2018. Elokuva tuotti maailmanlaajuisesti noin 583 miljoonaa dollaria ja sai myös Oscar-ehdokkuuden vuoden 2019 gaalassa parhaista erikoistehosteista.
Mies, joka ei osannut sanoa ei
Juoni tiivistettynä
Kauppias Aaltoset ovat kehityssuunnitelmista mielissään, mutta Kurjen Milla taas vastustaa niitä. Aimo päätyy kirjoittamaan nimensä sekä Aaltosten adressiin betonialueen puolesta että Kurjen adressiin sitä vastaan. Aimo työskentelee seurakunnan avioliittoneuvojana. Työssään hän kohtaa monen moisia ihmisiä, muun muassa naispoliisin (Sina Kujansuu), joka kertoo olevansa "se klassinen toinen nainen". Hänen petikumppanikseen paljastuu lopulta eräs liiankin tuttu mieshenkilö: Kake.
Sattumusten kautta Aimolle kehittyy Kivimäen suurimman naissankarin maine, joka johtaa erilaisiin huvittaviin kommelluksiin koko elokuvan ajan. Todellisuudessa hän kerää koko ajan rohkeutta kosiakseen Millaa, joka myös on rakastunut Aimoon.
Ready Player One (elokuva)
Juoni
Wade Watts on Columbusissa sijaitsevissa asuntovaunuista ja parakeista kootuissa ”pinoissa” tätinsä Alicen ja tämän poikaystävän Rickin luona asuva nuori mies, jonka avatar OASIKSESSA on Parzival. Hänen paras ystävänsä on virtuaalimekaanikkona toimiva pelaaja Aech. He molemmat ovat yrittäneet useita kertoja voittaa ensimmäisen pääsiäismunan löytämiseen tarkoitetun haasteen, josta kukaan ei ole suoriutunut: vaarallisen kilpa-ajon maastoltaan jatkuvasti muuttuvan Manhattanin simulaation halki. He ystävystyvät munastaja Art3misin kanssa ja pelastavat tämän joutumasta reitin lopussa King Kongin ”nollaamaksi”. Parzival vierailee Kuraattoriksi kutsutun hahmon valvomassa OASIKSEN virtuaalikirjastossa etsimässä Hallidayn elämäkerrasta vihjeitä kilpa-ajosta suoriutumiseksi. Hän ymmärtää Hallidayn katuneen syvästi ystävänsä Ogden Morrow’n erottamista yhtiöstään. Hallidayn sanojen kautta Parzival ajaa seuraavalla kerralla kilpa-ajon takaperin löytäen samalla turvallisen reitin maaliin ja voittaen ensimmäisen kolmesta pääsiäismunan luokse vievästä avaimesta: kupariavaimen. Art3mis, Aech sekä kaksi aasialaispelaajaa, Daito ja Sho, selviytyvät myös tehtävästä ja pääsevät tulostaululle, minkä jälkeen heitä aletaan kutsua ”Yläviitosiksi”.
Sorrento kuulee Yläviitosista ja värvää palkkionmetsästäjä i-R0kin ottamaan heistä selvää. i-R0k kuulee kun Art3misiin kyberihastunut Wade paljastaa Art3misille oikean etunimensä. i-R0kin saatua selville Waden henkilöllisyys, Sorrento yrittää suostutella Waden liittymään IOI:n puolelle. Wade kieltäytyy, jolloin Sorrenton kätyri F’Nale Zandor lähettää lennokkeja asentamaan pinoihin pommeja, jotka tappavat Rickin ja Alice-tädin. Art3mis, oikealta nimeltään Samantha Cook, ja hänen munastajaystävänsä pelastavat Waden ja vievät piilopaikkaansa. He molemmat saavat selville, että Halliday oli kerran tapaillut naista, jota kutsui Kiraksi. Kiran todelliseksi henkilöllisyydeksi paljastui Karen Underwood, josta oli myöhemmin tullut Morrow’n vaimo. Virtuaalikirjastossa Wade saa selville, missä toinen tehtävä oli ja saa Kuraattorilta neljännesdollarin voitettuaan vedon siitä löytyikö arkistoista ollenkaan tietoa Kirasta. Toisessa tehtävässä Yläviitosten on selvittävä elokuvasta The Shining – Hohto tutun Overlook-hotellin simulaatiosta ja löydettävä sieltä Kira. He löytävät Hallidayn tekemään vanhaan peliin perustuvan tanssilattian täynnä zombeja ja Kira. Art3mis pyytää Kiraa tanssimaan ja saa Anorakilta toisen avaimen: jadeavaimen.
Mies, joka ei osannut sanoa ei
Juoni tiivistettynä
Kaken ja Annan avioliitto kokee äkkiromahduksen viattomasta tilanteesta alkunsa saaneessa aviokriisissä, vaikka oikeita syitäkin olisi. Kun Millan kosinta ei onnistu, päättää Aimo palata Amerikkaan. Anna iskee silmänsä vanhaan heilaansa Aimoon, ja tunkeutuu tämän asuntoon tarkoituksenaan tehdä Kake mustasukkaiseksi. Milla ja Kake kuvittelevat parin rakastuneen. Aimo ei kuitenkaan osallistu muhinointiin vaan nappaa unilääkettä. Lopulta Anna heittää pastorin ulos tämän omasta kodista Amerikkaan paluuta varten pakattuine laukkuineen. Lopulta Aimo tuupertuu pihalle unilääkkeisiin, ja Milla pelastaa sieltä rakkaansa, ja lempi leimahtaa.
Ready Player One (elokuva)
Juoni
Viimeisen tehtävän sijainniksi paljastuu Anorakin linna Tuomioplaneetalla. Zandor saa kuitenkin munastajien piilopaikan selville ja kidnappaa Samanthan. Helen, Toshiro ja Xo–Aechin, Daiton ja Shon pelaajat–kuitenkin pelastavat Waden. OASIKSESSA Sorrento on käyttänyt i-R0kin löytämää Osuvoxin palloa luodakseen läpäisemättömän suojakuvun Anorakin linnan ympärille. Lisäksi IOI on pakottanut Samanthan orjatyöhön lojaliteettikeskukseen tämän kuolleen isän velkojen vuoksi. Wade lähettää avunpyynnön kaikille OASIS-pelaajille ja suostuttelee monet heistä taistelemaan IOI:tä vastaan. Aechin, Daiton ja Shon johtaessa pelaajia taisteluun, Art3mis onnistuu tuhoamaan suojakuvun sisältä päin päästääkseen Parzivalin jäätyneen järven luona olevalle Atari 2600 -konsolille, jonka luona piti arvata Hallidayn suosikkipeli. Parzival saa tietää oikean pelin olevan Adventure, mutta väärää peliä pelanneiden lisäksi myös Adventuren voittanut Kuutonen joutuu nollatuksi.
Idiofoni
thumb|225px|Kiinalainen munniharppu eli [[kouxian on idiofoni.]] Idiofoni tai autofoni on soitinluokka, johon kuuluvien soitinten ääni syntyy soittimen oman kiinteän massan (tai suurimman osan siitä) värähdellessä. Idiofoneja tehdään esimerkiksi puusta, metallista ja kiviaineksesta. Idiofoneille tunnusomaista on, että niissä ei ole erikseen määriteltävissä olevia värähteleviä osia, kuten kieliä, ilmapatsaita tai kalvoja.
Delta Junction
Delta Junction on kaupunki Alaskassa. Se sijaitsee Delta- ja Tananajokien kohtauspisteessä. Sen asukasluku oli vuonna 840.
Mies, joka ei osannut sanoa ei
Julkaisut
Elokuva julkaistiin DVD:llä 2. joulukuuta 2011.
Delta Junction
Historiaa
Athapaska-intiaanit ovat asuttaneet Alaskan sisäosia eläen metsästäen ja kalastaen ainakin 10 000 vuotta.
Ready Player One (elokuva)
Juoni
Epätoivoinen Sorrento aktivoi voimakkaan aseen nimeltä Cataclyst, joka nollaa kaikki Tuomioplaneetalla olevat avatarit. Parzival kuitenkin selvisi, koska oli saanut Kuraattorilta voittamastaan neljännesdollarista yhden lisäelämän. Adventuren läpäisemisen sijaan, Parzival etsiikin pelin oman pääsiäismunan ja voittaa viimeisen avaimen: kristalliavaimen. Parzival asettaa avaimet lukkoon ja astuu linnaan, missä Anorak onnittelee häntä. Anorak antaa hänelle myös sopimuspaperin allekirjoitettavaksi, mutta Parzival kieltäytyy tunnistaessaan sen samaksi sopimukseksi, jolla Morrow erotettiin GSS:stä. Anorak muuttuu Hallidayksi, jonka mukaan kyseessä oli koe varmistaa, että voittaja olisi luotettava henkilö. Hän ojentaa Parzivalille Kultaisen Munan merkiksi OASIKSEN hallinnasta ja näyttää Ison Punaisen Napin, jolla voisi halutessaan poistaa OASIKSEN kokonaan.
Delta Junction
Historiaa
Vuonna 1928 alueelle tuotiin Montanasta 23 biisonin lauma, koska niiden pelättiin kuolevan sukupuuttoon Yhdysvalloissa. Aluetta, jossa ne vaelsivat kutsuttiin nimellä Buffalo Center, joka on yhteneväinen nykyisen Delta Junctionin kanssa. Nykyinen biisonikanta pidetään noin tuhannessa eläimessä.
Toisen maailmansodan aikana rakennetun Alaska Highwayn ja Richardson Highwayn risteyskohtaan syntyi Delta Junction. Kahdeksan kilometriä etelään Delta Junctionista rakennettiin sodan aikana myös Allen Army Airfield, jota käytettiin tarvikkeiden lähettämiseen Venäjälle.
Harald Nervanne
Harald Mikael Nyman myöh. Nervanne ) oli suomalainen jääkärieverstiluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan prikaatin intendenttinä.
Perhe ja koulutus
Nervanteen vanhemmat olivat tukkukauppias Karl Fredrik Nyman ja Maria Josefina Vilkman. Hänet vihittiin avioliittoon vuonna 1919 Liisa Inkeri Luukkosen kanssa.
Nervanne kirjoitti ylioppilaaksi Helsingin ruotsalaisesta reaalilyseosta vuonna 1912 ja liittyi Uusmaalaiseen osakuutaan. Hän jatkoi opintojaan Högre svenska Handelsläroverket i Helsingforsissa vuosina 1912–1914 ja suoritti liikealan opintomatka Saksaan vuosina 1914–1915. Hän on seurannut opetusta Tukholmassa vuonna 1925 pidetyllä sotilashallinnollisella kurssilla ja tutustunut samalla Ruotsin armeijan taloudenhoitoon.
Jääkäriaika
thumb|300px|Jääkäripataljoona 27:n 1. komppania. Nervanne liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 15. syyskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella ja Aa-joella. Hän sai intendenttikoulutuksen Libaussa vuonna 1917.
Suomen sisällissota
Nervanne astui Suomen armeijan palvelukseen 11. helmikuuta 1918 luutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan intendentiksi 2. jääkäriprikaatiin ja otti osaa sisällissodan taisteluihin Viipurissa.
Idiofoni
Idiofoni-luokat
Idiofoni-sana tulee kreikan sanoista idios (oma) ja phone (ääni). Idiofonit kuuluvat eräänä ryhmänä Erich von Hornbostelin ja Curt Sachsin kehittämään soitinluokitukseen ja ne voidaan jakaa edelleen neljään pääluokkaan: lyönti-, näppäily-, kitka- ja tuuli-idiofoneihin.
Harald Nervanne
Sisällissodan jälkeinen aika
Nervanne siirrettiin sisällissodan jälkeen 1. toukokuuta 1918 alkaen toimistoupseeriksi Sotaministeriön intendenttiosastolle, josta hänet siirrettiin 1. joulukuuta 1918 talouspäälliköksi Suomen valkoiseen kaartiin. Suomen valkoisesta kaartista hänet siirrettiin 15. toukokuuta 1919 Keski-Suomen rykmentin komentajan apulaiseksi, jossa hänet nimitettiin rykmentin talouspäälliköksi 26. toukokuuta 1920. Keski-Suomen rykmentistä hänet siirrettiin 27. huhtikuuta 1921 alkaen 2. Divisioonan intendentiksi. Toisesta divisioonasta hänet siirrettiin edelleen 14. elokuuta 1925 alkaen puolustusministeriöön, missä hän toimi sotilashallinnollisten kurssien johtajana. Puolustusministeriöstä hänet siirrettiin 15. kesäkuuta 1928 Meripuolustuksen intendentiksi, josta hänet siirrettiin 21. heinäkuuta 1933 Merivoimien esikuntaan, missä hän toimi talousosaston päällikkönä.
Talvisota
Nervanne osallistui talvisotaan Merivoimien huoltopäällikkönä. Hän kuoli välirauhan aikana ja hänet haudattiin Helsingin vanhalle hautausmaalle.
Opetustoimi
Nervanne toimi Sotilashallinnon tuntiopettajana Kadettikoulussa vuosina 1927–1937 ja Merisotakoulussa vuonna 1927 sekä sotilashallinnollisilla kursseilla vuonna 1929–1932. Tänä opetuskautenaan hän julkaisi alaansa käsitteleviä kirjoitelmia Sotilashallinnollisissa Aikakauslehdissä sekä julkaisi kirjan Sotilashallinnon pääpiirteet vuonna 1930.
Luottamustoimet
Nervanne toimi vuonna 1922 talousasiain erikoistuntijana talousohjesääntökomitean työssä ja oli vuonna 1933 Valtion lentokonetehtaan toimintaa tutkineen komitean puheenjohtajana. Hän toimi myös Jääkäriliiton varatilintarkastajana vuosina 1924–1926 ja tilintarkastajana vuodesta 1927 eteenpäin. Hän toimi myös Suomen upseeriliiton varatilintarkastajana ja tilintarkastajana useina vuosina sekä oli puolustuslaitoksen leski- ja orpokassan varatilintarkastajana vuosina 1935–1937.
Idiofoni
Lyönti-idiofonit
Suurin idiofoni-ryhmä ovat lyönti-idiofonit, jotka voidaan jakaa edelleen välittömästi ja välillisesti lyötäviin idiofoneihin.
Välittömästi lyötäviä idiofoneja ovat konkussioidiofonit ja perkussioidiofonit. Konkussioidiofoneja ovat esimerkiksi clavesit, kastanjetit ja lautaset. Perkussioidiofoneja ovat muun muassa triangelit, ksylofonit, kellot ja gongit.
Näppäilyidiofonit
Näppäilyidiofoneissa puiset tai metalliset kielet ovat rungon kiinteänä osana, joita näppäillään. Esimerkkejä ovat mbira, munniharppu ja soittorasia.
Kitkaidiofonit
Kitkaidiofonit värähtelevät, kun niitä sivellään tai hangataan. Esimerkkejä ovat neulaviulu ja saha.
Tuuli-idiofonit
Tuuli-idiofoneissa ääni syntyy, kun ilmavirta saa soittimessa olevat sauvat tai laatat värähtelemään.